PATVIRTINTA

Kupiškio rajono kūno kultūros ir sporto

centro direktoriaus

2014 m. lapkričio 19 d. įsakymu Nr. 279-1

**NAUDOJIMOSI KUPIŠKIO MIESTO STADIONU**

**(LAUKO G. 5 A, KUPIŠKIS) TAISYKLĖS**

**I. BENDROSIOS NUOSTATOS**

1. Stadioną eksploatuoja Kupiškio r. kūno kultūros ir sporto centras (toliau – Centras) vadovaudamasis žemiau išdėstytomis Taisyklėmis.
2. Stadionas eksploatuojamas visus metus. Rudens ir žiemos metu stadionas naudojamas tik esant palankioms oro sąlygoms. Nuo gruodžio 1 d. ir kovo 31 d. stadiono vartai atrakinami 8 val. ir užrakinami 17.00 val. Pavasarį ir vasarą stadiono darbo laikas nuo 8 val. iki 22 val.

**II. BENDRA STADIONO EKSPLOATAVIMO TVARKA.**

**ELGESIO STADIONE TAISYKLĖS**

1. Draudžiama savavališkai (atitinkamo laiko nesuderinus su Centro direktoriumi, o jam nesant su Centro direktoriaus pavaduotoju) naudotis stadionu ir jo inventoriumi.
2. Stadiono teritorijoje draudžiama šiukšlinti, vartoti alkoholinius gėrimus, kitaip svaigintis, įsivesti ir laikyti jo teritorijoje gyvūnų, kitaip teršti stadioną.
3. Stadione vykstančių varžybų dalyviai ir žiūrovai šiukšles privalo mesti į stadiono teritorijoje esančius konteinerius arba jas išsinešti iš stadiono teritorijos.
4. Draudžiama gadinti stadiono dangą, vartus, lipti per tvorą ar kitaip ją gadinti. Stadione galima žaisti tik su sportine avalyne.
5. Draudžiama stadione esančiais bėgimo takais vaikščioti šiaurietiškojo ėjimo lazdomis, važinėtis dviračiais. Bėgioti galima tik avint sportinę avalynę.
6. Už nepilnamečių asmenų elgesį stadione ir naudojimosi stadionu Taisyklių laikymąsi bei padarytus pažeidimus atsako nepilnamečių tėvai ar kiti teisėti atstovai.
7. Centro vadovai ir darbuotojai neatsako už stadiono naudotojų neatsargų elgesį, traumas ar sužalojimus patirtus naudojantis stadionu.

**III. RŪBINIŲ EKSPLOATAVIMO TVARKA.**

**ELGESIO JOSE TAISYKLĖS**

1. Rūbinės įrengtos Centro administracinio pastato (Lauko g. 5 A, Kupiškis) I-ajame aukšte.
2. Rūbinės skirtos persirengi ir nusiprausti asmenims, žaidžiantiems stadione bei dalyvaujantiems įvairiose jame vykstančiose varžybose. Kitiems asmenims naudotis rūbinėmis draudžiama.
3. Stadione vykstančiose varžybų dalyviai turi teisę pradėti naudotis rūbinėmis likus 40 min. iki varžybų pradžios ir pabaigti naudotis privalo per 60 min. nuo varžybų ir apdovanojimų pabaigos.
4. Centro rūbinėse draudžiama:
   1. triukšmauti, šūkauti, rūkyti, vartoti alkoholinius gėrimus, kitaip svaigintis;
   2. gaiviųjų gėrimų tarą mesti į šiukšlių dėžes. Ją privaloma išnešti iš rūbinių patiems.
5. Pastebėjus rūbinėse sulaužytą inventorių, santechnikos įrangą, apie tai nedelsiant informuoti Centro direktorių, pavaduotoją, ar kitą atsakingą asmenį.
6. Pasinaudojus rūbinėmis ir dušais reikia išjungti visas šviesas, užsukti vandenį, užrakinti duris.
7. Centras neatsako už rūbinėse paliktų daiktų saugumą ir bet kokius nuostolius, patirtus naudojantis rūbinėmis.
8. Naudojimosi stadionu taisyklės iškabinamos prie įėjimo į stadioną ir rūbinėse. Todėl kiekvienas asmuo įeidamas į stadioną ir/ar rūbines patvirtina, kad su šiomis taisyklėmis susipažino, su jomis sutinka ir įsipareigoja jų laikytis.

Stadionas ir Centro administracinis pastatas stebimi vaizdo kameromis ir saugomi apsaugos tarnybos. Apsaugos tarnyba reaguoja į bet kokius bandymus savavališkai naudotis stadionu dienos metu, ir visada – nakties metu. Apie padarytus pažeidimus informuojame Kupiškio rajono policijos komisariato pareigūnus.